রোহিঙ্গা মুসলমানদের ওপর অত্যাচার ও তাদের নাগরিক অধিকার হরণ মিয়ানমারের অভ্যন্তরীণ বিষয় নয়। তা বাংলাদেশকে বিপন্ন করছে। জনবহুল বাংলাদেশ ইতিমধ্যে চার লাখ রোহিঙ্গা শরণার্থীর চাপ সহ্য করছে। বাংলাদেশে বহু উগ্র ইসলামি গোষ্ঠী সক্রিয়। অভাবের তাড়নায় রোহিঙ্গাদের অনেকে ওইসব গোষ্ঠীতে যদি যোগ দেয়, তা হবে বাংলাদেশের নিরাপত্তার জন্য হুমকি।সুতরাং, রোহিঙ্গা সমস্যা নিয়ে বাংলাদেশকে মিয়ানমারের সঙ্গে জোর কূটনৈতিক তৎপরতা চালাতে হবে। সহায়তা নিতে হবে আন্তর্জাতিক সম্প্রদায়ের। অনেক দেরি হয়ে গেছে। অবিলম্বে এ উদ্যোগ নিতে হবে জাতীয় স্বার্থে।